***PRIJEDLOG***

*Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije Bosne i Hercegovine“, broj: 49/06 i 51/09), člana 21. Zakona o lokalnoj samoupravi Unsko-sanskog kantona („Službeni glasnik Unsko-sanskog kantona“, broj: 8/11), člana 32. stav 1. tačka 18. i člana 81. Statuta Općine Velika Kladuša („Službeni glasnik Općine Velika Kladuša“, broj: 12/11), Općinsko vijeće Općine Velika Kladuša, na \_\_\_\_\_\_\_\_\_\_\_ redovnoj sjednici, održanoj dana \_\_\_\_\_\_\_\_\_\_\_\_\_ godine, donijelo je:*

***Uputstvo o izmjeni i dopuni***

*Uputstva za provođenje izbora za članove savjeta mjesnih zajednica na području Općine Velika Kladuša*

*Član 1.*

*Vrši se izmjena i dopuna Uputstva za provođenje izbora za članove savjeta mjesnih zajednica na području Općine Velika Kladuša tako da se član 5. stav 3. Uputstva mjenja te da isti glasi:*

*“Komisija za provođenje izbora imenuje biračke odbore koji će provesti proceduru izbora savjeta MZ a prijedlog kandidata za članove biračkih odbora na osnovu javnog poziva Komisije za provođenje izbora u mjesnim zajednicama mogu podnijeti građani (pojedinačno ili grupno), organi političkih stranaka, dr. organizacije i udruženja koja imaju sjedište na području mjesne zajednice“*

*U istom članu dodaje se stav 4. koji glasi:*

*”Birački odbor čine tri člana i tri zamjenika.”*

*Član 2.*

*Član 15. se briše tako da članovi od 16. do 58. Uputstva postaju članovi od 15. do 57.*

*Član 3.*

*Ovo Uputstvo stupa na snagu danom objavljivanja u „Službenom glasniku Općine Velika Kladuša“.*

*OBRAĐIVAČ PREDLAGAČ*

*Služba za upravu, društvene djelatnosti i Općinski načelnik  
zajedničke poslove*

***Obrazloženje***

***Pravni osnov*** *za donošenje ovog Upustvaa sadržan je u članu 13. Zakona o principima lokalne samouprave („Službene novine Federacije Bosne i Hercegovine“, broj: 49/06) kojim je propisano da „Općinsko vijeće obavlja i druge poslove utvrđenje zakonom i statutom“, članu 21. Zakona o lokalnoj samoupravi Unsko-sanskog kantona („Službeni glasnik Unsko-sanskog kantona“, broj: 8/11) kojim je propisano u nadležnostima Općinskog vijeća „obavljanje i drugih poslova utvrđenim zakonom i statutom“, te članu 32. stav 18. Statuta Općine Velika Kladuša („Službeni glasnik Općine Velika Kladuša“, broj: 12/11) kojim je propisano da „Općinsko vijeće u okviru svojih nadležnosti obavlja i druge poslove utvrđene zakonom i Statutom“,*

***Razlozi za donošenje Odluke*** *su Izbori za članove savjeta i predsjednike mjesnih zajednica. Ovom izmjenom Uputstva biće pojednostavljena procedura imenovanja članova biračkih odbora kao i olakšan sam izbor istih u odnosu na postojeće stanje kojim su se članovi biračkih odbora birali na kandidacionom zboru, a na ovaj način će se postići i kvalitet samih kandidata u pogledu stručne sprem i dr.*

***Obrazloženje datih rješenja:*** *Ovim Uputstvom uređuju se pitanja koja se tiču zakonitog provođenja izbornog procesa i imenovanja članova biračkih odbora. Ovom izmjenom Uputsva znatno će se poboljšati izborni proces i pojednostaviti procedure za izbor članova biračkih odbora.*